Lynx (pelayar web)

Lynx ialah sebuah pelayar web teks yang mudah ditukar konfigurasinya bagi digunakan pada terminal komputer yang mengandungi sel yang dapat dicapai kursor. Lynx merupakan pelayar web tertua yang masih diguna secara am dan yang masih dibangunkan, setelah direka pada tahun 1992 dan , 21 tahun kemudian, masih diguna dan dikembangkan.

Sejarah 

Lynx merupakan produk Distributed Computing Group (Kumpulan Pengkomputeran Teragih) Universiti Kansas, dan pada mulanya dibangunkan oleh sekumpulan penuntut pada tahun 1992 (Lou Montulli, Michael Grobe and Charles Rezac) sebagai pelayar hiperteks yang digunakan khususnya bagi menyebar maklumat kampus sebagai sebahagian daripada Pelayan Maklumat Seluruh Kampus, bagi melayar ruang Gopher. Perisan Beta diumumkan pada 22 Julai 1992 di Usenet. Pada tahun 1993 Montulli menambah antara muka Internet dan mengeluarkan versi baharu pelayar (2.0).

 sokongan protokol komunikasi Lynx dilaksanakan dengan mengguna versi libwww yang tercabang, daripada pangkalan perpustakaan kod, pada tahun 1996. Protokol-protokol yang disokong termasuk Gopher, HTTP, HTTPS, FTP, NNTP dan WAIS. Sokongan buat NNTP ditambah kepada libwww daripada pembangunan Lynx pada tahun 1994. Sokongan bagi HTTPS ditambah daripada cabang kod libwww Lynx kemudian, yang pada mulanya kod tampung bagi menangani kerisauan tentang penyulitan.

Garrett Blythe mencipta DosLynx pada April 1994 dan kemudiannya menyertai pasukan pembinaan Lynx. Foteos Macrides banyak menyumbang bagi membuat port Lynx bagi sistem OpenVMS. Pada tahun 1995, Lynx dilesenkan di bawah lesen GPL dan sekarang ini diselenggara oleh sebuah kumpulan di bawah pimpinan Thomas Dickey. 

ALynx ialah sebuah port Lynx untuk Amiga yang dibina P. Marquardt pada tahun 1995 dan versi stabil, versi 1.29, masih boleh didapati daripada  Amiga Aminet Repository tempat simpanan fail-fail pengaturcaraan Amiga.

Ciri-ciri 
.

Pelayaran sesawang dengan Lynx dilakukan dengan menanda pautan yang dipilih dengan menggunakan kekunci kursor, ataupun dengan menomborkan kesemua pautan halaman dan memasukkan nombor pautan yang dipilih. Versi yang terdapat pada masa kini menyokong SSL dan banyak ciri HTML. Rajah diformat dengan menggunakan ruang, sementara kerangka dikenal pasti dengan kata dan dapat dijelajah seolah-olah kerangak itu halaman tercerai.

Lynx tidak dapat memaparkan kandungan bukan teks seperti imej dan video dengan sendirinya, tetapi ia boleh melancarkan program luaran, seperti alat lihat imej dan pemain video, yang mampu mengendalikan kandungan tersebut.

Berlainan dengan pelayar web lain, Lynx tidak menyokong JavaScript dan Adobe Flash, yang diperlukan untuk paparan sesetengah laman web.

Kelajuan pelayaran dengan menggunakan teks dapat dirasai apabila mengguna sambungan internet jalur rendah ataupun alat komputer yang sudah tua.

Ketercapaian

Pengguna kurang upaya penglihatan 

Oleh sebab antara muka bagi paparan Braille dan teks-kepada-pertuturannya yang mesra pengguna, Lynx boleh digunakan bagi pencapaian Internet oleh pengguna kurang upaya penglihatan. Oleh sebab Lynx mengganti imej, kerangka dan kandungan bukan tekstual lain dengan teks daripada atribut-atribut HTML seperti alt, name dan title dan membolehkan penyorokan unsur-unsur antara muka pengguna, Lynx amat sesuai secara khususnya bagi digunakan sebagai perisian pembaca skrin am yang berkesan kos .

Privasi 

Oleh sebab Lynx tidak menyokong fail grafik, pepijat sesawang yang menjejak maklumat pengguna tidak dapat bertapak; justeru, laman web dapat dibaca tanga kerisauan yang mengiringi pelayar web grafik. Namun Lynx menyokong kuki HTTP, yang juga dapat dih=gunakan bagi menjejak maklumat pengguna. Walau bagaimanapun, Lynx menyokong penyenaraian putih dan penyenaraian hitam, atau sebaliknya sokongan kuki boleh dilumpuhkan sama sekali.

Selari dengan itu, Lynx juga menyokong sejarah pelyaran dan pengagregatan halaman, yang boleh menimbulkan masalah privasi.

Lihat juga 

Ketercapaian komputer
Links (pelayar web
ELinks
w3m
Perbandingan pelayar web
Garis masa pelayar web

Rujukan

Sumber

Pautan luar 
Lynx homepage  (old but still cited: doslynx, Lynx links and original)
Michael Grobe's personal recollections of Lynx development
Extremely Lynx resource page  from version 2.7
MacLynx 
Mac OS X version at osxgnu.org
Lynx for Windows 2.8.5rel1 installer 
Lynx on OS/2
Learn how to use Lynx 
Lynx from FOLDOC 
 ALynx homepage 
 History
 Aminet

Pelayar web teks
Pelayar web DOS
Pelayar web percuma
Pelanggan HTTP
Pelanggan FTP